Document ID: /roh_data/filtered/fineweb-2-filterrobots_roh.jsonl.gz/44708

Suenter ch’igl ha dà l’onn passà ina finiziun da la stagiun d’enviern abrupta pervi da corona, sa preschenta quai quest onn puspè auter. Sur ils dis da Pasca è il Grischun numnadamain dumandà tar blers giasts. Tenor retschertgas dad RTR fa Grischun Vacanzas quint cun occupaziuns sco ils onns avant corona.
Abitaziuns da vacanzas dumandadas
La media tar las abitaziuns da vacanzas occupadas saja perfin anc pli auta ch'ils onns 2018 e 2019. Er a Scuol è Martina Hänzi, la manadra dad Engadin Booking, cuntenta cun las reservaziuns. Numnadamain èn tut las 40 abitaziuns ch’ella e ses team tgiran, reservadas sur ils dis da Pasca.
Era hoteliers cuntents
L’hoteliera Ladina Giston che maina l’hotel Engiadina a Scuol è era cuntenta cun las reservaziuns. L’hotel cun 16 stanzas è numnadamain plain sur ils dis da festa.